Stesen LRT Taman Jaya

Stesen LRT Taman Jaya merupakan stesen LRT yang terletak di Petaling Jaya,Selangor, Malaysia dan sebagai sebahagian Aliran Kelana Jaya. Stesen ini dinamakan bersempena Taman Jaya di Seksyen 10, iaitu taman pertama yang diasaskan di Petaling Jaya. Stesen ini dibuka pada 1 September 1998 sebagai sebahagian daripada segmen pertama aliran ini yang melalui 10 stesen antara stesen Kelana Jaya dan Pasar Seni.

Ciri-ciri stesen
Lokasi
Stesen Taman Jaya terletak di sepanjang Persiaran Barat berhampiran simpang Lorong Sultan di utara Seksyen 52 Petaling Jaya, Selangor. Selain Seksyen 52, stesen ini juga terletak tidak jauh dari Seksyen 9 Petaling Jaya, pusat membeli-belah Amcorp Mall,  restoran A&W, Menara Yayasan Selangor, Menara PJX HM Shah, Mahkamah Majistret Munisipal Petaling Jaya, ibu pejabat Perbadanan Produktiviti Malaysia (MPC), Jabatan Meteorologi Malaysia Petaling Jaya, bangunan PKNS Petaling Jaya, Dataran Petaling Jaya, taman rekreasi Taman Jaya, dan Gereja Anglikan St Paul.

Pelan stesen
L2Platform Platform sisi, pintu tren akan dibuka di sebelah kiri <span style=color:#>KJ Arah Timur →   menghala ke  Gombak (KL Gateway-Universiti) <span style=color:#>KJ Arah Barat←   menghala ke  Putra Heights (Asia Jaya)  Platform sisi, pintu tren akan dibuka di sebelah kiri L1Aras legarGAras tanah

Stesen ini adalah stesen bertingkat dengan tiga tingkat:aras platform, aras legar dan aras tanah. Stesen ini mempunyai dua platform sisi di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat rak basikal yang boleh memuatkan sehingga 20 basikal.

Perkhidmatan bas
Bas RapidKL laluan T640 dan bas PJ City laluan PJ02 berkhidmat di stesen ini.

Rujukan

Kategori:Laluan Kelana Jaya
Kategori:Stesen RapidKL
T